turjo4nis/wikipedia-bn-dump-20250701 huggingface dataset:
নায়কান

নায়কান () হচ্ছে ১৯৮৭ সালে মুক্তিপ্রাপ্ত একটি তামিল চলচ্চিত্র। মণি রত্নমের রচনা এবং পরিচালনায় চলচ্চিত্রটি ছিলো অপরাধ ঘরানার। চলচ্চিত্রটিতে অভিনয় করেছিলেন কমল হাসন, সারাণ্য পোণভান্নান, টিনু আনন্দ, কার্তিকা, জনকরাজ, দিল্লি গণেশ এবং নছর। চলচ্চিত্রটির কাহিনী মুম্বাই শহরের শীর্ষ সন্ত্রাসী নেতা ভরদ্বাজ মুদালিয়ারের জীবনের উপর ভিত্তি করে নির্মিত হয়েছিলো, চলচ্চিত্রটিতে দেখানো হয় যে মুম্বাইয়ের এক সামান্য বস্তিবাসী 'ভেলু' কীভাবে বড় একজন সন্ত্রাসী নেতাতে রূপান্তরিত হয়ে যায়।

চলচ্চিত্রটি ১৯৮৭ সালের ২১শে অক্টোবর তারিখে মুক্তি পায় এবং দর্শকপ্রিয়তা এবং ব্যবসাসফলতা পায়; চলচ্চিত্রটির সঙ্গীত পরিচালক ছিলেন ইলাইয়ারাজা।। কমল হাসন শ্রেষ্ঠ অভিনেতা বিভাগে জাতীয় চলচ্চিত্র পুরস্কার জেতেন। চলচ্চিত্রটি হিন্দি ভাষায় দয়াবন (১৯৮৮) নামে পুনঃনির্মাণ করা হয়েছিলো যেখানে বিনোদ খান্না অভিনয় করেছিলেন।

অভিনয়ে
কমল হাসন - শক্তিবেল 'বেলু' নায়কান
সারাণ্য পোণভান্নান - নীলা
নছর - সহকারী কমিশনার প্যাটেল

তথ্যসূত্র

বহিঃসংযোগ

তামিল ভাষার চলচ্চিত্র
১৯৮৭-এর চলচ্চিত্র
১৯৮০-এর দশকের তামিল ভাষার চলচ্চিত্র
মহারাষ্ট্র পুলিশের কাল্পনিক চিত্রায়ণ
ভারতে সংঘবদ্ধ অপরাধ সম্পর্কে চলচ্চিত্র
আইটেম নাম্বার বিশিষ্ট চলচ্চিত্র
চেন্নাইয়ের পটভূমিতে চলচ্চিত্র
মুম্বইয়ের পটভূমিতে চলচ্চিত্র
মুম্বইয়ে ধারণকৃত চলচ্চিত্র
ভারতীয় মারপিটধর্মী নাট্য চলচ্চিত্র
ভারতীয় অপরাধ অ্যাকশন চলচ্চিত্র
ভারতীয় অপরাধ নাট্য চলচ্চিত্র
ভারতীয় গ্যাংস্টার চলচ্চিত্র
অন্য ভাষায় পুনর্নির্মিত তামিল চলচ্চিত্র
মণি রত্নম পরিচালিত চলচ্চিত্র
ভারতীয় অপরাধ চলচ্চিত্র
সত্য ঘটনা অবলম্বনে ভারতীয় চলচ্চিত্র
গুয়ানামিন

গুয়ানামিন হলো একটি জৈব রাসায়নিক যৌগ, যার রাসায়নিক সংকেত (H2NC)2N3CR। এরা ট্রায়াজিন শ্রেণির বিষমচাক্রিক যৌগ। গুয়ানামিন মেলামিনের ((H2NC)3N3) সাথে ঘনিষ্ঠ সম্পর্কযুক্ত; শুধু মেলামিনের একটি অ্যামিনো মূলক গুয়ানিনে একটি জৈব মূলক দ্বারা প্রতিস্থাপিত হয়। দুইটি অ্যামিন থাকায় গুয়ানিন দ্বিকার্যকরী যৌগ, যেখানে তিনটি অ্যামিনসহ মেলামিন ত্রিকার্যকরী। এই পার্থক্যের কারণে মেলামাইনের ক্রসলিংক ঘনত্ব বাড়াতে গুয়ানামিন ব্যবহৃত হয়। এটি সাদা বা বর্ণহীন, নিম্ন-বিষাক্ত কঠিন পদার্থ।

ফিনাইল, মিথাইল এবং ননাইল জাতক গুয়ানামিন, যেমন বেনজোগুয়ানামিন, অ্যাসিটোগুয়ানামিন এবং ক্যাপ্রিগুয়ানামিন অধিক জনপ্রিয়। সমতুল্য নাইট্রাইলের সাথে সায়ানোগুয়ানিডিনের ঘনীভবন বিক্রিয়ায় এদের প্রস্তুত করা হয়:
(H2N)2C=NCN  +  RCN   →  (CNH2)2(CR)N3

তথ্যসূত্র 

অ্যামিন
নাইট্রোজেন বিষমচক্র
জৈব রসায়ন
ট্রায়াজিন
অ্যামাইন
নাইট্রোজেন হেটেরোসাইকল
বেনজোগুয়ানামিন

বেনজোগুয়ানামিন হলো (CNH2)2(CC6H5)N3 সংকেতবিশিষ্ট রাসায়নিক যৌগ। এটি মেলামিনের সাথে সম্পর্কযুক্ত; শুধু মেলামিনের একটি অ্যামিনো মূলক ফিনাইল মূলক দ্বারা প্রতিস্থাপিত হয়। বেনজোগুয়ানামিন মেলামাইন প্রস্তুতকরণে ব্যবহৃত হয়। মেলামাইনের ((CNH2)3N3) মতো বেনজোগুয়ানামিন ক্রসলিংকার নয়। যদিও বেনজো মূলক যুক্ত না হয়ে ফিনাইল মূলক যুক্ত হয়, তবুও ঐতিহাসিকভাবে যৌগের নামকরণে "বেনজো" উপসর্গ যুক্ত করা হয়।

সায়ানোগুয়ানিডিন ও বেনজোনাইট্রাইলের ঘনীভবনের মাধ্যমে বেনজোগুয়ানামিন প্রস্তুত করা হয়।
(H2N)2C=NCN  +  PhCN   →  (CNH2)2(CPh)N3

নিরাপত্তা 
এলডি৫০ (মৌখিক, ইঁদুর) পরিমাণ ১৪৭০ মিলিগ্রাম/কিলোগ্রাম (প্রতি কিলোগ্রাম ওজনে ১৪৭০ মিলিগ্রাম)।

তথ্যসূত্র 

ট্রায়াজিন
অ্যাসিটোগুয়ানামিন

অ্যাসিটোগুয়ানামিন হলো (CNH2)2CCH3N3 সংকেতবিশিষ্ট রাসায়নিক যৌগ। এটি মেলামিনের সাথে অধিক সাদৃশ্যপূর্ণ; শুধুমাত্র মেলামিনের একটি অ্যামিনো মূলক অ্যাসিটোগুয়ানামিনে মিথাইল মূলক দ্বারা প্রতিস্থাপিত হয়। অ্যাসিটোগুয়ানামিন মেলামাইন প্রস্তুতকরণে ব্যবহৃত হয়। মেলামিনের ((CNH2)3N3) মতো অ্যাসিটোগুয়ানামিন ক্রসলিংকার নয়। যদিও রাসায়নিক যৌগের মিথাইল মূলক যুক্ত হয় (অ্যাসিটাইল মূলক নয়), তবুও ঐতিহাসিকভাবে যৌগটির নামে "অ্যাসিটো" উপসর্গ ব্যবহার করা হয়। বেনজোগুয়ানামিন অ্যাসিটোগুয়ানামিনের সাথে সামঞ্জস্যপূর্ণ একটি যৌগ।

সায়ানোগুয়ানিডিন ও অ্যাসিটোনাইট্রাইলের ঘনীভবন বিক্রিয়ায় অ্যাসিটোগুয়ানামিন উৎপন্ন হয়:
(H2N)2C=NCN  +  MeCN   →  (CNH2)2(CMe)N3

নিরাপত্তা 
এলডি৫০ (মৌখিক, ইঁদুর) পরিমাণ হলো ২৭৪০ মিলিগ্রাম/কিলোগ্রাম (প্রতি কিলোগ্রাম ওজনে ২৭৪০ মিলিগ্রাম)।

তথ্যসূত্র 

ট্রায়াজিন
শিল্পা শুক্লা

শিল্পা শুক্লা একজন ভারতীয় চলচ্চিত্র এবং থিয়েটার অভিনেত্রী। তিনি ২০০৭ সালের ক্রীড়াভিত্তিক চলচ্চিত্র চাক দে ইন্ডিয়া এবং ২০১৩ সালের চলচ্চিত্র বিএ পাস এর জন্য সুপরিচিত, যার সুবাদে তিনি শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার জিতে নেন। তিনি আমলাতন্ত্রবাদী, রাজনৈতিক নেতৃত্ব এবং বিশিষ্ট পণ্ডিতদের পরিবারে জন্মগ্রহণ করেন। তার ভাই তেনজিন প্রিয়দর্শী একজন বৌদ্ধ সন্ন্যাসী এবং তার বোন একজন অ্যাটর্নি।

চলচ্চিত্রের তালিকা

নির্বাচিত চলচ্চিত্রসমূহ

স্বল্পদৈর্ঘ্য চলচ্চিত্র 
 বুলেট (স্বল্পদৈর্ঘ্য চলচ্চিত্র)

টেলিভিশন
 সাবধান ইন্ডিয়া (মিনি সিরিজ) - উপস্থাপিকা
 রাজুবে (মিনি সিরিজ)

তথ্যসূত্র

বহিঃসংযোগ
 শিল্পা শুক্লার অফিসিয়াল ব্লক
 
 

জীবিত ব্যক্তি
হিন্দি চলচ্চিত্র অভিনেত্রী
ভারতীয় চলচ্চিত্র অভিনেত্রী
ভারতীয় মঞ্চ অভিনেত্রী
১৯৮২-এ জন্ম
বিহারের অভিনেত্রী
গুয়ানোসিন ডাইফসফেট

গুয়ানোসিন ডাইফসফেট (সংক্ষেপে জিডিপি বা GDP) হলো একটি নিউক্লিওসাইড ডাইফসফেট। এটি গুয়ানোসিন নিউক্লিওসাইডের সাথে পাইরোফসফোরিক অ্যাসিডের একটি অ্যাস্টার। গুয়ানোসিন ডাইফসফেট একটি পাইরোফসফেট মূলক, রাইবোজ নামক একটি পেন্টোজ শর্করা এবং গুয়ানিন নামক একটি নিউক্লিওক্ষারক নিয়ে গঠিত।

জিটিপিয়েজ অ্যানজাইমের প্রভাবে জিটিপি-র ডিফসফোরাইলেশন প্রক্রিয়ায় জিডিপি উৎপন্ন হয়৷ সিগনাল ট্রাকডাকশন প্রক্রিয়ায় জি-প্রোটিন এরকম একটি অ্যানজাইম।

জিডিপি পাইরুভেট কাইনেজ ও ফসফোইনলপাইরুভেটের উপস্থিতিতে জিটিপিতে রূপান্তরিত হয়।

আরও দেখুন 
 ডিএনএ
 গুয়ানোসিন ট্রাইফসফেট
 নিউক্লিওসাইড
 নিউক্লিওটাইড
 অলিগোনিউক্লিওটাইড
 আরএনএ

তথ্যসূত্র 

নিউক্লিওটাইড
ফসফেট এস্টার
পিউরিন
পাইরোফসফেট
কেকিল ওয়াইদিয়ারত্ন

কেকিল ওয়াইদিয়ারত্ন শ্রীলঙ্কা সেনাবাহিনীর একজন জেনারেল ছিলেন। শ্রীলঙ্কা সেনাবাহিনী সাঁজোয়া শাখার একজন কর্মকর্তা হিসেবে কেকিল শ্রীলঙ্কা সেনাবাহিনীর ১২তম কমান্ডার ছিলেন। অন্যদিকে শ্রীলঙ্কা সেনাবাহিনীর সাঁজোয়া রেজিমেন্ট থেকে এই কেকিলই সর্বপ্রথম শীর্ষ জেনারেল পদবীপ্রাপ্ত। জেনারেল কেকিল ২০০১ সালে অসুস্থ অবস্থায় ভারতে  মারা যান। সেনাবাহিনী থেকে ১৯৯৪ সালে অবসরের পর কেকিল থাইল্যান্ডে নিযুক্ত শ্রীলঙ্কার রাষ্ট্রদূত হিসেবে নিয়োগ পেয়েছিলেন।

সামরিক কর্মজীবন

পূর্ব জীবন
১৯৫৯ সালের ২৬ জুন কেকিল সেনাবাহিনীতে ক্যাডেট হিসেবে যোগ দেন, তিনি ব্রিটেনের রয়্যাল মিলিটারি একাডেমী স্যান্ডহার্স্ট থেকে প্রশিক্ষণ প্রাপ্ত হন। ১৯৬১ সালের ২৮ জুলাই তিনি সেকেন্ড লেফটেন্যান্ট হিসেবে 'সিলন আর্মার্ড কোর'-এর ১ম রকনিসান্স রেজিমেন্টে কমিশন পান। তিনি ১৯৭১ সালের সাম্যবাদী রাজনৈতিক দল জেভিপির সশস্ত্র বিদ্রোহের সময় শ্রীলঙ্কার সেনা অভিযানে ১ম রিকনিসান্স রেজিমেন্টে কর্মরত ছিলেন; ১৯৭৩ সালে তিনি ভারতের ডিফেন্স সার্ভিসেস স্টাফ কলেজে কোর্স করতে যান।

ফিল্ড কমান্ড
১৯৮০ সালের ১ জানুয়ারী লেফটেন্যান্ট কর্নেল হিসেবে পদোন্নতি পেয়ে তিনি শ্রীলঙ্কা সেনাবাহিনীর ইলেক্ট্রিক্যাল অ্যান্ড মেকানিক্যাল ইঞ্জিনিয়ার্স কোরে কমান্ডিং কর্মকর্তা হিসেবে বদলী হন। ১৯৮১ সালের মার্চে তিনি সিনহা রেজিমেন্টের ১ম ব্যাটেলিয়নের কমান্ডিং কর্মকর্তার নিয়োগ পান। ১৯৮২ সালের জুলাই ১৯৮৩ সালের জুন মাস পর্যন্ত তিনি ১ম রিকনিসান্স রেজিমেন্ট, শ্রীলঙ্কা সেনাবাহিনী সাঁজোয়া শাখার অধিনায়কের দায়িত্ব পান। এরপর তিনি 'রজরত রাইফেলস'-এ বদলী হন।

উচ্চতর নেতৃত্ব
১৯৮৫ সালে তিনি নর্দার্ন এরিয়ার কমান্ডার হন এবং পরে সাউদার্ন এরিয়ার কমান্ডার নিযুক্ত করা হয় তাকে; এরপর ১ ডিভিশনের অধিনায়ক হন। ১৯৮৮ সালে তিনি ভারতে ন্যাশনাল ডিফেন্স কলেজে পড়তে যান। ১৯৮৯ সালে তিনি মেজর জেনারেল হন এবং সেনাবাহিনীর চীফ অব স্টাফ হন। ১৯৮৯ সালের আগস্ট মাসে তিনি 'অপারেশন কম্বাইন'-এর কমান্ডার নিযুক্ত হন এবং এই অপারেশন ছিলো কলম্বো শহরের নিরাপত্তা নিয়ে যখন শ্রীলঙ্কায় ১৯৮৯ সালে সাম্যবাদী রাজনৈতিক দল 'জেভিপি'-এর বিদ্রোহ চলছিলো।

সেনাবাহিনী কমান্ডার
১৯৯১ সালের ১৬ নভেম্বর তারিখে তিনি লেফটেন্যান্ট জেনারেল পদে পদোন্নতি পেয়ে শ্রীলঙ্কা সেনাবাহিনীর কমান্ডার হন। ১৯৯৩ সালের ৩১ ডিসেম্বর তিনি সেনাবাহিনী থেকে পদত্যাগ করেন সেনাবাহিনীর এলটিটিই বিরোধী যুদ্ধ 'ব্যাটল অব পুনেরিন'-এ সেনা সদস্যদের পরাজয়ের পর, তার স্থলাভিষিক্ত হন জি. এইচ. ডি সিলভা; কেকিলকে ১৯৯৪ সালের ১ জানুয়ারী জেনারেল পদে উন্নীত করা হয় এবং তিনি অবসরে যান।

তথ্যসূত্র

শ্রীলঙ্কান জেনারেল
১৯৩৮-এ জন্ম
২০০১-এ মৃত্যু
শ্রীলঙ্কা সেনাবাহিনীর কমান্ডার
রয়্যাল মিলিটারি একাডেমী স্যান্ডহার্স্টের স্নাতক
এরমিদিতা

মানুয়েল এরমিদা লোসাদা (; ২৭ নভেম্বর ১৯২৪ – ১৭ সেপ্টেম্বর ২০০৫; এরমিদিতা নামে সুপরিচিত) একজন স্পেনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় সেলতা ভিগোর হয়ে একজন আক্রমণভাগের খেলোয়াড় হিসেবে খেলেছেন।

স্পেনীয় ফুটবল ক্লাব পেনিয়াস্কোর যুব পর্যায়ের হয়ে খেলার মাধ্যমে এরমিদিতা ফুটবল জগতে প্রবেশ করেন এবং পরবর্তীতে বেরবেসের হয়ে খেলার মাধ্যমে তিনি ফুটবল খেলায় বিকশিত হয়েছেন। ১৯৪৪–১৯৫৬ মৌসুমে, সেলতা ভিগোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। তিনি সেলতা ভিগোর হয়ে ১২ মৌসুম অতিবাহিত করেছেন, যেখানে তিনি ১৭০ ম্যাচে ১১০টি গোল করেছেন। অতঃপর ১৯৫৬–৫৭ মৌসুমে, তিনি কর্দোবায় যোগদান করেছিলেন, যেখানে তিনি ২ মৌসুম অতিবাহিত করে অবসর গ্রহণ করেছেন।

তথ্যসূত্র 

১৯২৪-এ জন্ম
২০০৫-এ মৃত্যু
স্পেনীয় ফুটবলার
ফুটবল ফরোয়ার্ড
লা লিগার খেলোয়াড়
সেহুন্দা দিভিসিওনের খেলোয়াড়
সেলতা ভিগোর খেলোয়াড়
কর্দোবা ফুটবল ক্লাবের খেলোয়াড়
পুরুষ ফুটবল ফরোয়ার্ড
স্পেনীয় পুরুষ ফুটবলার
এস্টোরিয়া নদী

এস্টোরিয়া নদী কানাডার আলবার্টা প্রদেশের জেসপার জাতীয় উদ্যানে কানাডিয় রকি পর্বতমালার অন্তর্গত নদী। নদীটির উৎপত্তি টনকুইন উপত্যকায়, এবং এর মোহনা আথাবাস্কা নদীতে। এটি আথাবাস্কা নদীর অন্যতম উপনদী। ব্যবসায়ী জন জ্যাকব এস্টোরের নামে এই নদীর নামকরণ করা হয়। প্রবাহপথে নদীটির গুটিকয়েক উপনদী আছে।

প্রবাহ 
এস্টোরিয়া নদীর ব্যুৎপত্তি টনকুইন উপত্যকায়। টনকুইন উপত্যকাটি ফ্রেজার হিমবাহ, রাম্প্যান্টস পর্বতশ্রেনী, ইরবাস পর্বত, ক্লিথেরো পর্বত এবং ওল্ডহর্ন পর্বত বেষ্টিত। এই কয়টি পর্বতের বারীপাত ও গলিত বরফের নির্গমণ স্থান টনকুইন উপত্যকা, নিষ্কাশিত জল একত্রে এস্টোরিয়া নদীর সৃষ্টি করেছে। প্রবাহ পথে ইরামাইট, ক্যাম্পাস ও ভারডেন্ট নালীর মোহনা এস্টোরিয়ায় এসে পড়েছে। আলবার্টা মহাসড়ক ৯৩এ এই নদীর উপর দিয়ে চলে গেছে। এই মহাসড়কের সমান্তরালে কিছুদুর প্রবাহিত হওয়ার পর নদীটি উত্তর-পূর্ব দিকে বাঁক নিয়ে আথাবাস্কা নদীতে মিশেছে।

নামকরণ 
এস্টোরিয়া নদী, এবং নিকটবর্তী এস্টোরিয়া গিরিপথের নাম পশম ব্যবসায়ী এবং আমেরিকান ফার কোম্পানি'র মালিক জন জ্যাকব আস্টোরের নামে নামকরণ করা হয়েছে।

উপনদী 
এস্টোরিয়া নদীর উপনদী সমূহ-
 ইরামাইট নালী
 ক্যাম্পাস নালী
 ভারডেন্ট নালী

তথ্যসূত্র 

আথাবাস্কা নদীর উপনদী
আলবার্টার নদী
জেসপার জাতীয় উদ্যান
চেরেনকভ বিকিরণ

চেরেনকভ রেডিয়েশন, চেরেনকভ বিকিরণ বা ভ্যাভিলভ-চেরেনকভ বিকিরণ (; রুশ: Черенков) হলো একধরনের তড়িৎ-চৌম্বকীয় বিকিরণ। যখন কোনাে অস্তরক মাধ্যমের মধ্যে দিয়ে আধানযুক্ত কোনাে কণা (যেমন ইলেক্ট্রন) সেই মাধ্যমে আলাের যে দশাবেগ (ফেজ গতিবেগ বা ফেজ ভেলসিটি) তার থেকে বেশি বেগে চলতে থাকে (এক্ষেত্রে বিশেষ আপেক্ষিকতার নিয়ম ভঙ্গ হয় না। যাহেতু, প্রতিসরাঙ্কের কারণে সেই মাধ্যমে আলোর বেগ c এর চেয়ে কম হয়। তাই সেই আহিত কণাকে আর c এর চেয়ে বেশি বেগে যেতে হয় না) তাহলে এক ধরনের তড়িৎ-চৌম্বকীয় বিকিরণ নির্গত হয়। একেই চেরেনকভ রেডিয়েশন বলে। সোভিয়েত পদার্থবিজ্ঞানী পাভেল আলেক্সেইয়েভিচ চেরেংকভ এর নামানুসারে এর নামকরণ করা হয়েছে। ১৯৩৪ সালে তিনি সার্গে ভ্যাভিলভ এর অবেক্ষণে এর আবিষ্কার করেন এবং ১৯৩৭ সালে ইলিয়া ফ্রাংক ও ইগর তাম
এর ব্যাখ্যা দেন। এই কাজের জন্য তারা যৌথভাবে ১৯৫৮ সালে পদার্থবিজ্ঞানে নোবেল পুরস্কার পান।

উৎপত্তি

পানির ওপর কোনো কিছু পানির ঢেউয়ের থেকে বেশি বেগে চললে সৃষ্ট বো ওয়েভ বা শব্দোত্তর গতিবেগের জন্য সৃষ্ট সনিক বুমের সাথে চেরেনকভ রেডিয়েশনের সাদৃশ্য রয়েছে।

বায়ুমন্ডলে যখন কোনো স্পেসক্রাফ্ট চলে, তখন চতুর্দিকে শব্দের নির্গমন হয় (প্রেশার ওয়েভের সৃষ্টি হয়)। যেহেতু বিমান শব্দ উৎপন্ন করতে করতে সামনের দিকে (আপনার দিকে) এগিয়ে যায়, সেহেতু  বাতাসের সঙ্কোচনগুলো আরও চেপে যায়। যখন প্লেনের বেগ শব্দের বেগের সমান হয়ে যায় তখন এই প্রেশার ওয়েভ গুলি একত্রে মিসে একটি শক ওয়েভের সৃষ্টি হয়। শব্দের বেগ বাড়তে থাকলে সেই শক ওয়েভটি কোণ বা শঙ্কু আকারে প্লেনের পেছন দিক থেকে ছড়িয়ে পড়ে যাকে আমরা সনিক বুম হিসেবে শুনি। একই ভাবে পানিতে পানির ঢেউয়ের থেকে বেশি বেগে চললে সৃষ্ট হয় বো ওয়েভ। চেরেনকভ রেডিয়েশনের ক্ষেত্রেও এরকমই ঘটনা ঘটে কিন্তু সেটা হয় আলোর জন্য।

যখন কোনো আহিত কণা প্রচন্ড গতিতে কোনো অস্তরক মাধ্যমের মধ্যদিয়ে ধাবিত হয় তখন সেই আহিত কণা এর পথে থাকা কিছু পরমাণুর কিছু ইলেক্ট্রনকে উত্তেজিত করে এবং সেই ইলেকট্রনগুলি পূর্বাবস্থায় ফিরে আসার সময় তড়িচ্চুম্বকীয় তরঙ্গ নিঃসারিত করে। হাইগেনের নীতি অনুযায়ী সেই তরঙ্গ গোলকাকারে (sphericaly) সেই মাধ্যমে ফেজ ভেলসিটিতে ছড়িয়ে পড়ে। এখন যেহেতু সেই মাধ্যমে সেই আহিত কণার বেগ আলোর বেগের চেয়ে বেশি তাই সেখানে সনিক বুমের মতো একই ঘটনা ঘটে। ইলেকট্রনের দ্রুত গতি এবং আলোর অপেক্ষাকৃত ধীর গতির কারণে এখানেও তরঙ্গ উৎপন্নকারী বস্তুকণা তরঙ্গের থেকে দ্রুত গতি লাভ করে এবং সনিক বুমের শব্দ তরঙ্গের মতই এখানে আলোক তরঙ্গ সেই কণার সাপেক্ষে θ (ধরি) কোণে শঙ্কু বা কোণের মত করে চারিদিকে ছড়িয়ে পড়ে যেটাকে আমরা চেরেনকভ রেডিয়েশন হিসেবে দেখি।

নিঃসরণ কোণ

প্রথম চিত্রানুসারে নিঃসরণ কোণ

উপরের প্রথম চিত্রে একটি আহিত কণা (লাল রঙ)
 শর্তাধীনে  বেগে ছোটে।

আলোর বেগ ও কণার বেগের অনুপাত 
 

এই মাধ্যমে আলোর বেগ (n হলো প্রতিসরাঙ্ক)
 

চিত্রে বাম দিক হলো আদি বিন্দু (t = 0) ও ডানদিক হলো t সময় পরের অবস্থা।

এখন t সময়ে কণাটির অতিক্রান্ত দূরত্ব 

এবং আলোক তরঙ্গের অতিক্রান্ত দূরত্ব 

সূতরাং নিঃসরণ কোণ (সাধারণ ত্রিকোণমিতি অনুসারে)

 
একই ভাবে দ্বিতীয় চিত্র হতেও নিঃসরণ কোণ নির্ণয় করা যায়।

আরও দেখুন

ট্যাকিয়ন
বিশেষ আপেক্ষিকতা
আলোক-অপেক্ষা-দ্রুতগামী
ভৌত ধ্রুবক

তথ্যসূত্র

বহিঃসংযোহ
 
 

কণা পদার্থবিদ্যা
বিশেষ আপেক্ষিকতা
আলোক উৎস
ভৌত ঘটনা
কণা পদার্থবিজ্ঞান
আলোর উৎস
বিজয়রাঘবগড় রাজ্য

বিজয়রাঘবগড় রাজ্য  ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির বুন্দেলখণ্ড এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী বিজয়রাঘবগড় শহরটি বর্তমানে মধ্যপ্রদেশ রাজ্যে কাটনি জেলায় অবস্থিত। ১৮৫৭ খ্রিস্টাব্দে সিপাহী বিদ্রোহের সময়ে রাজ্যটি ব্রিটিশবিরোধী কাজে যুক্ত থাকার দরুন বিদ্রোহদমনের পরে এটি ব্রিটিশ ভারতের অন্তর্ভুক্ত হয় ও দেশীয় রাজ্যের মর্যাদা লুপ্ত হয়৷

ইতিহাস
১৮২৬ খ্রিস্টাব্দ অবধি বিজয়রাঘবগড় রাজ্যটি বাঘেলখণ্ডের মৈহার নামে অপর একটি রাজ্যের অংশ ছিলো৷ ঐ বছরই ব্রিটিশ সরকার বিজয়রাঘবগড়ের সামন্তরাজাকে রাজ্যসনদ প্রেরণ করলে মৈহার ভেঙে নতুন রাজ্যের প্রতিষ্ঠা হয়৷ ১৮৫৭ খ্রিস্টাব্দে রাজ্যটির দ্বিতীয় শাসক সুর্যু প্রসাদের সময় রাজাও তার সৈন্যদল সিপাহী বিদ্রোহে ব্রিটিশদের বিরোধীতা করলে বিদ্রোহ দমনকালে ব্রিটিশ সরকার রাজ্যটিকে দখল করেন৷ ফলে প্রতিষ্ঠার মাত্র কিছু দিনের মধ্যে রাজ্যটি ব্রিটিশ সাম্রাজ্যের অন্তর্ভুক্ত হয়ে যায়৷ ১৮৫৮ খ্রিস্টাব্দে স্বত্ববিলোপ নীতির দুরাচারী ও অসমর্থ রাজার অজুহাতে বিজয়রাঘবগড় রাজ্যটির রাজপদ বিলুপ্ত করে ব্রিটিশ ভারতের জব্বলপুর জেলার অংশীভূত করা হয়৷

শাসকবর্গ

 ১৮২৬ - ১৮৪৫ : প্রয়াগ দাস
 ১৮৪৫ - ১৮৫৮ : সুর্যু (সূর্য) প্রসাদ

তথ্যসূত্র

মধ্যপ্রদেশের ইতিহাস
মধ্যপ্রদেশের দেশীয় রাজ্য
১৮২৬-এ ভারতে প্রতিষ্ঠিত
১৮৫৮-এ ভারতে বিলুপ্ত
ভারতের দেশীয় রাজ্য
সুলতানা ফিরদৌসী

সুলতানা ফিরদৌসী (জন্ম: ১১ ডিসেম্বর, ১৯৭৪) একজন বাংলাদেশী লেখিকা, কবি, স্কলার। তিনি বাংলাদেশের কুষ্টিয়া জেলায় জন্মগ্রহণ করেছেন। তিনি সফলভাবে  বাংলা একাডেমী তরুণ লেখকদের প্রকল্প ঢাকা অধীনে বাংলা কবিতা গবেষণা প্রকল্প সম্পন্ন করেছেন এবং বাংলা প্রথম বই প্রকাশিত হয়েছিল বাংলা একাডেমী, ঢাকা থেকে। প্রথম প্রকাশিত বইয়ের নাম কীট ও দ্রোণ পুষ্প। সুলতানা ফিরদৌসী তার লেখার জন্য বিভিন্ন পুরস্কার পেয়েছেন। তন্মধ্যে , ভারতের শান্তিনিকেতনের 'অগ্নিবীণা' পুরস্কার, বাঙালি ক্রিস্টি এবং সংস্কৃতি বাতায়নের রূপসী বাংলা পদক। তিনি কলকাতা বাংলা একাডেমী কবিতা প্রতিযোগিতার অনারারি জুরি বোর্ডের সদস্যও ছিলেন।

জীবনের প্রথমার্ধ 
সুলতানা ফিরদৌসীর জন্ম ১৯৮৪ সালের ১১ ডিসেম্বর বাংলাদেশের কুষ্টিয়া জেলায় । তাঁর প্রথম কাব্যগ্রন্থটি ১৯৯৭ সালে বাংলা একাডেমি প্রকাশ করেছিল।

পেশা 
তিনি বাংলাদেশের স্থানীয় সরকার প্রকৌশল অধিদফতরে (এলজিইডি) সমাজ-অর্থনীতিবিদ হিসাবে কর্মরত ছিলেন।

গ্রন্থসমূহ 

 কীট ও দ্রোণ পুস্প (কবিতার বই)
 তৃতীয় পক্ষ (উপন্যাস) 
 এবার ঘরে ফেরার পালা (ছোট গল্পের একটি সংগ্রহ) 
 বৃক্ষ ভিজে যায় (কবিতার বই) 
 অরণ্যে ফিরে আসি (কবিতার বই) 
 A Girl Has No Name (কবিতার বই)

পুরস্কার ও সম্মাননা 
সুলতানা ফিরদৌসী লেখার জন্য বিভিন্ন পুরস্কার পেয়েছেন। তন্মধ্যে , ভারতের শান্তিনিকেতনের অগ্নিবীণা পুরস্কার, বাঙালি ক্রিস্টি এবং সংস্কৃতি বাতায়নের 'রূপসী বাংলা পদক' । তিনি কলকাতা বাংলা একাডেমী কবিতা প্রতিযোগিতার অনারারি জুরি বোর্ডের সদস্যও ছিলেন।

তথ্যসূত্র 

১৯৭৪-এ জন্ম
বাংলাদেশী কবি
কুষ্টিয়া জেলার ব্যক্তি
জীবিত ব্যক্তি
বাংলাদেশী লেখিকা
বিক্রম শেঠ

বিক্রম শেঠ (২০ জুন ১৯৫২ সালে জন্ম) একজন  ভারতীয় ঔপন্যাসিক এবং কবি । তিনি বেশ কয়েকটি উপন্যাস ও কবিতার বই লিখেছেন। তিনি পদ্মশ্রী, সাহিত্য একাডেমি পুরস্কার, প্রবাসী ভারতীয় সম্মান, ডাব্লুএইচ স্মিথ লিটারারি অ্যাওয়ার্ড এবং ক্রসওয়ার্ড বুক অ্যাওয়ার্ডের মতো বেশ কয়েকটি পুরস্কার পেয়েছেন। ম্যাপিংস এবং বিস্টলি টেলসের মতো শেঠের কবিতা সংগ্রহগুলি ভারতীয় ইংরেজি ভাষার কাব্য ক্যাননে উল্লেখযোগ্য অবদান রয়েছে ।

প্রাথমিক জীবন এবং শিক্ষা 
শেঠের জন্ম ১৯৫২ সালের ২০ জুন কলকাতায় । তাঁর বাবা প্রেম নাথ শেঠ বাটা জুতোর নির্বাহী ছিলেন এবং প্রশিক্ষণ দ্বারা ব্যারিস্টার তাঁর মা লীলা শেঠ দিল্লী হাইকোর্টের প্রথম মহিলা বিচারক এবং ভারতের এক রাজ্য হাইকোর্টের প্রথম মহিলা প্রধান বিচারপতি হয়েছিলেন ।

তথ্যসূত্র 

কমান্ডার অব দি অর্ডার অব দ্য ব্রিটিশ এম্পায়ার
পশ্চিমবঙ্গের কবি
ভারতীয় রাজনৈতিক লেখক
২০শ শতাব্দীর ভারতীয় প্রাবন্ধিক
২০শ শতাব্দীর ভারতীয় কবি
২০শ শতাব্দীর ভারতীয় ঔপন্যাসিক
যুক্তরাজ্যে ভারতীয় বিক্ষিপ্ত উদ্বাসন
জীবিত ব্যক্তি
১৯৫২-এ জন্ম
এইচঅডিওর মাইক্রোবিন্যাসের সাথে নিবন্ধসমূহ
২১শ শতাব্দীর ভারতীয় ঔপন্যাসিক
২১শ শতাব্দীর ভারতীয় কবি
প্রবাসী ভারতীয় সম্মান প্রাপক
যুক্তরাজ্যে ভারতীয় অভিবাসী
কলকাতার লেখক
ভারতীয় পুরুষ ঔপন্যাসিক
সাহিত্য ও শিক্ষায় পদ্মশ্রী প্রাপক
ভারতীয় পুরুষ কবি
ভারতীয় শিশুসাহিত্যিক
পশ্চিমবঙ্গের ঔপন্যাসিক
জগত্তারিণী পদক

জগত্তারিণী পদক () বাংলা ভাষা ও সাহিত্যে বিশেষ অবদানের স্বীকৃতি হিসাবে কলকাতা বিশ্ববিদ্যালয় দুই বছর পর পর প্রদান করে থাকে। এটি 'Special Endowment Medal' তথা বিশেষ মর্যাদা সম্পন্ন পুরস্কার হিসাবে চিহ্নিত।

ইতিহাস

বাঙালি শিক্ষাবিদ, গণিতজ্ঞ ও আইনবিদ ব্যারিস্টার স্যার আশুতোষ মুখোপাধ্যায় কলকাতা বিশ্ববিদ্যালয়ের প্রথম ভারতীয় ও প্রবাদপ্রতিম ভাইস-চ্যান্সেলর ছিলেন। তিনি  বিশ্ববিদ্যালয়ে একাডেমিক ঐতিহ্য বজায় রেখে  জাতীয়তাবাদমূলক কার্যকলাপে সংস্কার চেয়েছিলেন।  যখন তিনি দ্বিতীয় বারের জন্য উপাচার্য পদে বৃত হন, তখন ১৯ শে এপ্রিল ১৯২১ তারিখে ৩০০০ টাকার সরকারি ঋণপত্র কলকাতা বিশ্ববিদ্যালয়কে দান করেন তার মা 'জগত্তারিণী দেবী'র নামে এক সম্মাননা প্রবর্তনের জন্য। কলকাতা বিশ্ববিদ্যালয়ের সিন্ডিকেটের সিদ্ধান্ত অনুসারে আশুতোষ মুখোপাধ্যায়, চুণীলাল বসু, অমূল্যচরণ বিদ্যাভূষণ, দীনেশচন্দ্র সেন এবং বি সি মজুমদারকে নিয়ে পাঁচ সদস্যের একটি  কমিটি গঠিত হয়। কমিটির সিদ্ধান্ত অনুসারে  সেই বৎসরেই  কলকাতা বিশ্ববিদ্যালয় প্রথম ' জগত্তারিণী পদক'  সাহিত্যে নোবেলজয়ী কবি রবীন্দ্রনাথ ঠাকুরকে প্রদান করে। সেই অর্থে বাংলা সাহিত্যে 'জগত্তারিণী পদক' প্রাপ্তি পরবর্তী প্রাপকদের কাছে - অত্যন্ত সম্মানের। বিগত বছরগুলিতে শরৎচন্দ্র চট্টোপাধ্যায়, প্রমথ চৌধুরী, কাজী নজরুল ইসলাম,তারাশঙ্কর বন্দ্যোপাধ্যায়, মানকুমারী বসু,কুমুদরঞ্জন মল্লিক ,সন্দীপন চট্টোপাধ্যায় আনিসুজ্জামান সহ বাংলা সাহিত্যের বিভিন্ন প্রথিতযশা লেখক এই পদক লাভ করেছেন।

পদক প্রাপক সাহিত্যিকগণ

তথ্যসূত্র

বাংলা সাহিত্য পুরস্কার
কলকাতা বিশ্ববিদ্যালয়
জালোন রাজ্য

জালোন রাজ্য ছিলো ব্রিটিশ শাসিত ভারতে অবস্থিত একটি মারাঠা দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির বুন্দেলখণ্ড এজেন্সিতে অবস্থিত রাজ্যগুলির মধ্যে একটি ছিলো। জালৌন শহরকে করে প্রতিষ্ঠিত এই রাজ্যটি বর্তমানে উত্তরপ্রদেশ রাজ্যের জালৌন জেলায় অবস্থিত৷ ১৮০৬ থেকে ১৮৪০ খ্রিস্টাব্দ অবধি এই শহরটি রাজ্যের রাজধানী ও প্রশাসনিক দপ্তর ছিলো৷ রাজ্যটির শেষ রাজা অপুত্রক অবস্থায় মারা গেলে ব্রিটিশ সরকার স্বত্ববিলোপ নীতি আরোপ করে রাজ্যটিকে আত্মসাৎ করে৷

ইতিহাস
১৮০৩ খ্রিস্টাব্দে ব্রিটিশ সরকার জালৌন ও পারিপার্শ্বিক দখল করলে ১৮০৬ সালের মধ্যে এটি একটি ব্রিটিশ করদ রাজ্যে পরিণত হয়৷ রাজ্যের অধিকাংশ অধিবাসীই ছিলেন মহারাষ্ট্রীয় ব্রাহ্মণ, যারা "দক্ষিণী পণ্ডিত" নামেও পরিচিত৷ তাদের পূর্বপুরুষ, রাজ্যের শাসক মারাঠা পেশোয়াদের পরিষেবাদানের লক্ষ্যে মহারাষ্ট্র থেকে এই অঞ্চলে অভিগমন করেন৷ দ্বিতীয় গোবিন্দ রাও ১৮৪০ খ্রিস্টাব্দে অপুত্রক অবস্থায় মারা গেলে ঐ বছরই ব্রিটিশ সরকার রাজ্যটি দখল করে৷

কালপিতে অবস্থিত দুর্গটি ছিলো রাজ্যের সবচেয়ে শক্তিশালী দুর্গ এবং রাজনিবাস৷ ১৮৬০ খ্রিস্টাব্দের মধ্যে ব্রিটিশরা এই দুর্গটি অনাবৃত করেন৷ পরে ঐ স্থানে একটি বাজার বসানো হয়, যা বৈঠগঞ্জ বাজার নামে পরিচিত৷ ব্রিটিশ ভারতের অন্তর্ভুক্ত করার পরে তারা এই শহরটিকে অস্বাস্থ্যকর বলে উল্লেখ করেন এবং ওরই শহরে নতুন রাজধানী স্থানান্তরিত করেন৷

শাসকবর্গ
জালোন রাজ্যের শাসকগণ ছিলেন পুণের পেশোয়াদের অধীনস্থ৷ ঋগ্বেদীয় করকারে বল্লাল বা করকারে রাজবংশীয় ব্রাহ্মণরা মূলত ছিলেন মহারাষ্ট্রের রত্নগিরি অঞ্চল থেকে আগত৷ পুণের পেশোয়া সওয়াই দ্বিতীয় মাধবরাও নারায়ণ ভট্ট বল্লাল ঐ রাজবংশীয় ব্রাহ্মণদের প্রশাসক হিসাবে ১৭৯৩ খ্রিস্টাব্দে শ্রীনাথ মহাদজী সিন্ধিয়ার অধীনে জালোন অঞ্চলে নিযুক্ত করেন৷ শাসক করকারেরা জালোনকে ইস্ট ইন্ডিয়া কোম্পানির থেকে মুক্ত রাখার চেষ্টা করলে উভয়পক্ষের মধ্যে দ্বিতীয় ইঙ্গ-মারাঠা যুদ্ধ সম্পন্ন হয়৷ যুদ্ধের ফলস্বরূপ ব্রিটিশ বাহিনী জয়লাভ করে ও করকারে বংশীয়দের তত্ত্বাবধানে থাকা মারাঠা বাহিনীর চরম পরাজয় ঘটে৷ পলাতক মারাঠা বাহিনী গোয়ালিয়র ও ঝাঁসিতে আশ্রয় গ্রহণ করে৷ ব্রিটিশরা অপর দেশস্থ মারাঠি ব্রাহ্মণ বংশীয়দেরকে ঐ রাজ্য শাসনের দায়িত্ব দেন৷ ক্রমে তারা রাজা উপাধি গ্রহণ করেন৷

রাজা
১৭৭৬ - ১৮২২                প্রথম গোবিন্দরাও
১৮২২ - ১৮৩১                বলরাও 
১৮৩১ - ১৮৪০                দ্বিতীয় গোবিন্দরাও

তথ্যসূত্র

উত্তরপ্রদেশের ইতিহাস
উত্তরপ্রদেশের দেশীয় রাজ্য
১৮০৬-এ ভারতে প্রতিষ্ঠিত
জালৌন জেলা
ভারতের দেশীয় রাজ্য
বরোন্ধা রাজ্য

বরোন্ধা রাজ্য (যা পাথার কাছার নামেও পরিচিত) ছিলো ব্রিটিশ শাসিত ভারতে অবস্থিত একটি দেশীয় রাজ্য, বর্তমান ভারতে এটি মধ্যপ্রদেশ রাজ্যের সাতনা জেলায় অবস্থিত৷ ১৯৫০ খ্রিস্টাব্দে ভারতে যোগদানের সময়ে রাজ্যটি আকৃতিতে অধিক ছিলো এবং ব্রিটিশ শাসনকালে এটি ৯ তোপ সেলামী সম্মানপ্রাপ্ত রাজ্য হিসাবে পরিচিত ছিলো৷

ইতিহাস
বরোন্ধা রাজ্যের শাসকগণ ছিলেন বড়গুর্জর গোষ্ঠীর সূর্যবংশীয় রঘুবংশী রাজপুত৷ ১৮৭৭ খ্রিস্টাব্দে মহারাজা রঘুবর দয়াল শাহ ব্রিটিশ সরকারের থেকে অ-বংশপরম্পরায় "হিস হাইনেস" উপাধি ও বংশপরম্পরায় ৯ টি তোপ সেলামীর সম্মাননা পান৷

শাসকবর্গ
১৭৯০ - ৪ জানুয়ারি ১৮২৭          মোহন সিং
১৮২৭ - ১৮৬৭                 সর্বজিৎ সিং
১৮৭৪ - ১৮৮৫                 রঘুবর দয়াল সিং (১ জানুয়ারি ১৮৭৭ থেকে রাজা বাহাদুর উপাধি ধারণ) 
 ১৮ আগস্ট ১৮৮৫ - ৮ জুলাই ১৯০৮   মহারাজা রামপ্রতাপ সিং

রাজা  
১৯০৮ - ১৯৩৩                 গয়াপ্রসাদ সিং
১৯৩৩ - ১৫ আগস্ট ১৯৪৭          রামপ্রতাপ সিং (রাজ্যের শেষ শাসক)

তথ্যসূত্র

মধ্যপ্রদেশের ইতিহাস
মধ্যপ্রদেশের দেশীয় রাজ্য
১২শ শতাব্দীতে ভারতে প্রতিষ্ঠিত
ভারতের দেশীয় রাজ্য
সাতনা জেলা
রাজপুত
১৯৫০-এ ভারতে বিলুপ্ত
ড্রাকুলা স্যার

ড্রাকুলা স্যার হলো ২০২০ সালে মুক্তিপ্রাপ্ত বাংলা ভাষার ভারতীয় ভৌতিক ও রোমাঞ্চকর চলচ্চিত্র, যা দেবালয় ভট্টাচার্য পরিচালিত ও এস.ভি.এফ. এর ব্যানারে শ্রীকান্ত মোহতা ও মহেন্দ্র সোনি দ্বারা প্রযোজিত। অনির্বাণ ভট্টাচার্য, মিমি চক্রবর্তী, বিদীপ্তা চক্রবর্তী, রুদ্রনীল ঘোষ, সামিউল আলম, কাঞ্চন মল্লিক এবং সুপ্রিয় দত্ত অভিনীত ছবিটি প্রাথমিকভাবে এক শিক্ষকের কাহিনীকে অনুসরণ করে, যে বড় ক্যানাইন দাঁত যুক্ত হওয়ার জন্য "ড্রাকুলা স্যার" নামে পরিচিত, অবশেষে ভ্যাম্পায়ার হয়ে যায়।

এই ছবিটি পূজা সময়ে ২০২০ সালের ২১ শে অক্টোবর প্রেক্ষাগৃহে মুক্তি পায়। চলচ্চিত্রটি প্রাথমিকভাবে ২০২০ সালের ১ মে মুক্তি পাওয়ার কথা ছিল, তবে তা কোভিড-১৯ মহামারীর কারণে স্থগিত করা হয়। নকশালবাড়ি বিপ্লবের সময়ের একজন বিপ্লবীর গল্পকে কেন্দ্র করে চলচ্চিত্রটি নির্মিত হয়। এটি পশ্চিমবঙ্গ ভিত্তিক একটি মাওবাদী আন্দোলন ছিল, যা এখনও চলছে।

অভিনয়ে
 অমল, রক্তিম চরিত্রে অনির্বাণ ভট্টাচার্য
 মঞ্জরী চরিত্রে মিমি চক্রবর্তী 
 সবিতা চরিত্রে বিদিপ্তা চক্রবর্তী
 কাতু মল্লিক চরিত্রে রুদ্রনীল ঘোষ
 নাটা চরিত্রে সামিউল আলম
 ভুবন বাবু (কাটু) চরিত্রে সুপ্রিয় দত্ত
 মনোরোগ বিশেষজ্ঞ চরিত্রে কাঞ্চন মল্লিক
সায়নী ঘোষ বিশেষ উপস্থিতি

তথ্যসূত্র

বহিঃসংযোগ

ভারতীয় মনস্তাত্ত্বিক থ্রিলার চলচ্চিত্র
২০২০-এর চলচ্চিত্র
বাংলা ভাষার ভারতীয় চলচ্চিত্র
কোভিড-১৯ মহামারীর কারণে স্থগিত চলচ্চিত্র প্রযোজনা
কোভিড-১৯ মহামারীর কারণে স্থগিত চলচ্চিত্র
ভারতীয় অরৈখিক আখ্যান চলচ্চিত্র
নোয়ার চলচ্চিত্র